PMIndiaData/PMIndiaSum huggingface dataset:
પ્રધાનમંત્રીએ ઉત્તરપ્રદેશનાં લખનૌમાં વિકાસલક્ષી પહેલોનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે લખનૌમાં ડો. એ. પી. જે. અબ્દુલ કલામ ટેકનિકલ યુનિવર્સિટીનું ઉદ્ઘાટન કર્યું હતું, 400કેવી લખનૌ-કાનપુર ડી/સી ટ્રાન્સમિશન લાઇન અર્પણ કરી હતી અને પ્રધાનમંત્રી આવાસ યોજનાનાં લાભાર્થીઓને મંજૂરીનાં પત્રનો વિતરણ કર્યું હતું. આ પ્રસંગે બોલતાં શ્રી મોદીએ આધુનિક ટેકનોલોજી સાથે ભારતની યુવા પેઢીનાં જોડાણ વિશે વિગતે વાત કરી હતી. તેમણે કહ્યું હતું કે, “આપણી યુવા પેઢી હેલ્થ સેક્ટરમાં, ખાસ કરીને હેલ્થકેર ઉપકરણમાં સ્ટાર્ટ અપ્સ અને નવીનતા વિશે વિચારી શકે છે.” પ્રધાનમંત્રીએ તમામ જિલ્લાઓમાં વીજળીનો પુરવઠો સુનિશ્ચિત કરવા બદલ ઉત્તરપ્રદેશની સરકારને અભિનંદન આપ્યાં હતાં. તેમણે ઉમેર્યું હતું કે, “કોઈ પણ દેશની વિકાસલક્ષી સફરમાં વીજળી અને ઊર્જા અતિ મહત્ત્વપૂર્ણ છે. અત્યારે ભારતમાં સૌર ઊર્જાની લોકપ્રિયતા ઝડપથી વધી રહી છે.” પ્રધાનમંત્રીએ 1 જુલાઈનાં રોજ જીએસટીનાં અમલ વિશે પણ વિગતે વાત કરી હતી અને કહ્યું હતું કે, તે લોકશાહીની તાકાત પ્રદર્શિત કરે છે. તેમણે જણાવ્યું હતું કે, “જીએસટીનાં અમલનો શ્રેય ભારતની 125 કરોડ જનતાને જાય છે.”
મંત્રીમંડળે સમાન શરતો અને નિયમો સાથે ફાર્માસ્યુટિકલ્સ ખરીદી નીતિ (પીપીપી) લંબાવવાની/રિન્યૂ કરવાની મંજૂરી આપી, ફાર્મા CPSUs બંધ થાય ત્યાં સુધી/વ્યૂહાત્મક વેચાણ થાય ત્યાં સુધી 103 દવાઓની હાલની યાદીમાં આલ્કોહોલિક હેન્ડ ડિસઇન્ફેક્ટન્ટ (AHD) ઉત્પાદનનો ઉમેરો કર્યો

આજે પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં ફાર્માસ્યુટિકલ ક્ષેત્રમાં કેન્દ્ર સરકારનાં જાહેર સાહસો (સીપીયુ) માટે ફાર્માસ્યુટિકલ્સ ખરીદીની નીતિ (પીપીપી)ને આ સાહસોને બંધ કરવા/વ્યૂહાત્મક ડિસઇન્વેસ્ટમેન્ટનો નિર્ણય લેવાય ત્યાં સુધી લંબાવવાની/રિન્યૂ કરવાની મંજૂરી આપી હતી. મુખ્ય અસર આ નીતિને લંબાવવાથી/રિન્યૂ કરવાથી ફાર્મા સીપીયુને તેમની હાલની સુવિધાઓનો મહત્તમ ઉપયોગ કરવામાં મદદ મળશે, જેથી તેઓ તેમના કર્મચારીઓને પગાર ચુકવવા માટે આવક કરવા સક્ષમ બનશે, તેમને ખર્ચાળ, અત્યાધુનિક મશીનરી ચાલુ સ્થિતિમાં જાળવવામાં મદદ મળશે. પરિણામ સીપીયુના ડિસઇન્વેસ્ટમેન્ટના કેસમાં વધારે મૂલ્ય મળશે અને સીપીયુ બંધ થાય તો આ મશીનરીઓ નિકાલ કરવાથી સારું વળતર મળશે. પૃષ્ઠભૂમિ મંત્રીમંડળે 30.10.2013નાં રોજ ફાર્મા સીપીયુ અને તેમની પેટાકંપનીઓ દ્વારા બનાવવામાં આવતી 103 દવાઓના સંબંધમા પાંચ વર્ષના ગાળા માટે ફાર્માસ્યુટિકલ ખરીદી નીતિ (પીપીપી)ને મંજૂરી આપી હતી. આ નીતિ કેન્દ્ર/રાજ્ય સરકારનાં વિભાગો અને તેમના જાહેર ક્ષેત્રનાં સાહસો વગેરે દ્વારા ખરીદી કરવા માટે લાગુ છે. ઉત્પાદનોની કિંમત રાષ્ટ્રીય ફાર્માસ્યુટિકલ કિંમત સત્તામંડળ (એનપીપીએ) નક્કી કરે છે. ખરીદ કરનારી કંપની દવાઓ અને કોસ્મેટિક્સ નિયમોના પરિશિષ્ટ ‘એમ’ હેઠળ ગૂડ મેનુફેક્ચરિંગ પ્રેક્ટિસ (જીએમપી)નું પાલન કરવા ફાર્મા સીપીયુ અને તેમની પેટાકંપનીઓ પાસેથી દવાની ખરીદી કરી શકે છે. નીતિની મુદ્દત 09.12.2018ના રોજ પૂર્ણ થઈ હતી. મંત્રીમંડળે 28.12.2016નાં રોજ ઇન્ડિયન ડ્રગ્સ એન્ડ ફાર્માસ્યુટિકલ લિમિટેડ (આઇડીપીએલ) અને રાજસ્થાન ડ્રગ્સ એન્ડ ફાર્માસ્યુટિકલ્સ લિમિટેડ (આરડીપીએલ) બંધ કરવાનો તથા હિંદુસ્તાન એન્ટિબાયોટિક્સ લિમિટેડ (એચએએલ) અને બેંગાલ કેમિકલ્સ એન્ડ ફાર્માસ્યુટિકલ લિમિટેડ (બીસીપીએલ)નું વ્યૂહાત્મક વેચાણ કરવાનો નિર્ણય લીધો હતો. આ કંપનીઓની વધારાની જમીનનું વેચાણ સરકારી સંસ્થાઓને કરીને વેચાણમાંથી પ્રાપ્ત થનારી રકમમાંથી તેમની નાણાકીય જવાબદારીઓ અદા કરવામાં આવશે. પરિણામે મંત્રીમંડળે તારીખ 14.06.2018નાં રોજ જાહેર સાહસ વિભાગોની સંશોધિત માર્ગદર્શિકાઓ મુજબ વધારાની જમીનનું વેચાણ કરવાની મંજૂરી 17.10.2019નાં રોજ આપી હતી. ફાર્મા ક્ષેત્રની પાંચમી સીપીયુ કર્ણાટક એન્ટિબાયોટિક્સ એન્ડ ફાર્માસ્યુટિકલ્સ લિમિટેડ (કેએપીએલ)માં ભારત સરકારના 100 ટકાનું વેચાણ કરવા માટે અલગથી આર્થિક બાબતો પરની મંત્રીમંડળીય સમિતિ (સીસીઇએ)એ 01.11.2017નાં રોજ નિર્ણય લીધો હતો. આ નીતિ ફાર્મા સીપીયુને બંધ કરવા સુધી/વેચાણ સુધી લંબાવવાની દરખાસ્ત રજૂ કરવામાં આવી છે.
પ્રધાનમંત્રીશ્રીએ જમ્મુ અને કાશ્મીર પર્યટન ક્ષેત્રમાં પ્રગતિશીલ વિકાસ નોંધવા પર ખુશી વ્યક્ત કરી

જમ્મુ અને કાશ્મીરમાં પ્રવાસન ક્ષેત્રે પ્રગતિશીલ વિકાસ નોંધાયા બાદ પ્રધાનમંત્રી શ્રી નરેન્દ્ર મોદીએ ખુશી વ્યક્ત કરી છે. ઇન્ફોર્મેશન એન્ડ પીઆર,
પ્રધાનમંત્રીએ માધવા નવમી પર શ્રી માધવાચાર્યને શ્રદ્ધાંજલિ અર્પણ કરી

પ્રધાનમંત્રી, શ્રી નરેન્દ્ર મોદીએ માધવા નવમીના અવસરે શ્રી માધવાચાર્યને શ્રદ્ધાંજલિ અર્પણ કરી હતી. તેમણે ફેબ્રુઆરી 2017માં જગદગુરુ માધવાચાર્યની 7મી શતાબ્દીની ઉજવણી પ્રસંગે આપેલા તેમના ભાષણનો વીડિયો પણ શેર કર્યો છે. એક ટ્વીટમાં, પ્રધાનમંત્રીએ કહ્યું, "માધવા નવમીના પવિત્ર અવસર પર, હું શ્રી માધવાચાર્યને મારી આદરપૂર્વક પ્રણામ કરું છું. તેમનો આધ્યાત્મિક અને સામાજિક ઉત્થાનનો ઉમદા સંદેશ પેઢીઓને પ્રેરણા આપતો રહેશે. શ્રી માધવાચાર્ય પર મેં આપેલું ભાષણ આ રહ્યું.” " …
પ્રધાનમંત્રી શ્રીએ પશ્ચિમ બંગાળના સીતાલકુચીમાં વાનને વીજ કરંટ લાગવાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના સીતાલકુચીમાં એક વાનને વીજ કરંટ લાગવાને કારણે થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે
પ્રધાનમંત્રી આવાસ યોજના-ગ્રામીણ (પીએમએવાય-જી)ને માર્ચ 2021થી આગળ માર્ચ 2024 સુધી ચાલુ રાખવા કેન્દ્રીય મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય મંત્રીમંડળની બેઠકમાં આજે પ્રધાનમંત્રી આવાસ યોજના-ગ્રામીણ (પીએમએવાય-જી)ને માર્ચ 2021થી આગળ ચાલુ રાખવા માટેની ગ્રામીણ વિકાસ વિભાગની દરખાસ્તને મંજૂરી આપવામાં આવી છે જેમાં આ યોજના હેઠળ કુલ 2.95 કરોડ ઘરોનાં લક્ષ્યાંકની મર્યાદામાં 31મી માર્ચ, 2021ના રોજ બાકી રહેલાં 155.75 લાખ ઘરોનાં બાંધકામ માટે નાણાકીય સહાય પૂરી પાડવાની છે. કેન્દ્રીય મંત્રીમંડળે આપેલી મંજૂરીની વિગતો આ મુજબ છે: કુલ 2.95 કરોડ ઘરોનાં સંચિત લક્ષ્યાંકની મર્યાદામાં બાકી રહેલાં ઘરો પૂર્ણ કરવા હાલના નિયમો મુજબ પીએમએવાય-જીને માર્ચ 2021થી આગળ માર્ચ 2024 સુધી ચાલુ રાખવી. પીએમએવાય-જી હેઠળ ગ્રામીણ વિસ્તારોમાં 2.95 કરોડ ઘરોનાં કૂલ લક્ષ્યાંકોને સિદ્ધ કરવા માટે બાકી રહેલાં 155.75 લાખ ઘરોનાં બાંધકામ માટે કુલ નાણાકીય સંડોવણી ₹ 2,17,257 કરોડ (કેન્દ્રનો હિસ્સો ₹ 1,25,106 કરોડ અને રાજ્યનો હિસ્સો ₹ 73475 કરોડ) અને નાબાર્ડને વ્યાજ ફેરચૂકવણી માટે ₹ 18,676 કરોડની વધારાની જરૂરિયાત છે. ઈબીઆર તબક્કાવાર દૂર કરવા અને ગ્રોસ બજેટરી સપોર્ટ (જીબીએસ) મારફત સમગ્ર યોજનાના ફંડિંગ અંગેનો નિર્ણય નાણાં મંત્રાલય સાથે મસલત કરીને લેવાનો રહેશે. દરેક નાના રાજ્યો જેવા કે હિમાચલ પ્રદેશ, હરિયાણા, ગોવા, પંજાબ, ઉત્તરાખંડ અને આસામ તેમજ ત્રિપુરા સિવાયના ઉત્તર-પૂર્વી રાજ્યો અને જમ્મુ અને કાશ્મીર સિવાયના તમામ કેન્દ્ર શાસિત પ્રદેશોને છૂટાં કરાયેલાં 1.70%ના વહીવટી ભંડોળના ઉપરાંત, વહીવટી ભંડોળના કેન્દ્રીય હિસ્સા (2 ટકાના કુલ વહીવટી ફંડમાંથી 0.3 ટકા)માંથી વધારાનું ₹ 45 લાખનું વહીવટી ભંડોળ વાર્ષિક છૂટું કરવું. પ્રોગ્રામ મેનેજમેન્ટ યુનિટ (પીએમયુ) અને નેશનલ ટેકનિકલ સપોર્ટ એજન્સી (એનટીએસએ) નાણાકીય વર્ષ 2023-24 સુધી ચાલુ રાખવું. લાભો: માર્ચ, 2024 સુધી આ યોજના ચાલુ રહેવાથી એ સુનિશ્ચિત થશે કે પીએમએવાય-જી હેઠળ 2.95 કરોડ ઘરોનાં એકંદર લક્ષ્યાંકની મર્યાદામાં બાકીના 155.75 લાખ ઘરોને ગ્રામીણ વિસ્તારોમાં ‘સૌને આવાસ’નો હેતુ સિદ્ધ કરવા પ્રાથમિક સુવિધાઓ સાથે પાકા મકાનોનાં બાંધકામ માટે મદદ પૂરી પડાશે. 29મી નવેમ્બર, 2021 મુજબ, કુલ 2.95 કરોડનાં લક્ષ્યાંકમાંથી 1.65 કરોડ પીએમએવાય-જી મકાનો બાંધવામાં આવ્યાં છે. એવો અંદાજ છે કે 2.02 કરોડ ઘરો, જે 2011ની વસ્તી ગણતરી (એસઈસીસી 2011)ના ડેટાબેઝ કાયમી પ્રતિક્ષા યાદીની લગભગ સમાન છે એ 15મી ઑગસ્ટ, 2022ની આખરી મહેતલ પહેલાં પૂર્ણ થશે. આથી, કુલ 2.95 કરોડ ઘરોનો લક્ષ્યાંક સિદ્ધ કરવા આ યોજના માર્ચ, 2024 સુધી ચાલુ રાખવાની જરૂર છે.
સંયુક્ત રાષ્ટ્રમાં અમેરિકાનાં કાયમી પ્રતિનિધિ અને રાજદૂત સુશ્રી નિક્કી હેલી પ્રધાનમંત્રી શ્રી નરેન્દ્ર મોદીને મળ્યાં

સંયુક્ત રાષ્ટ્રમાં અમેરિકાનાં કાયમી પ્રતિનિધિ અને અમેરિકાનાં રાજદૂત સુશ્રી નિક્કી હેલી આજે પ્રધાનમંત્રી શ્રી નરેન્દ્ર મોદીને મળ્યાં હતાં અને તેમની સાથે બેઠક યોજી હતી. રાજદૂત હેલીએ રાષ્ટ્રપતિ ટ્રમ્પ તરફથી પ્રધાનમંત્રી મોદીને શુભેચ્છા પાઠવી હતી. પ્રધાનમંત્રી મોદીએ પણ પોતાની શુભેચ્છાઓ પાઠવવા તેમને વિનંતી કરી હતી. બેઠકમાં મોદીએ તેમની ટ્રમ્પ સાથેની અગાઉની બેઠકો અને ચર્ચાઓને યાદ કરી હતી. રાજદૂત હેલીએ ભારત અને અમેરિકા વચ્ચેનાં ગાઢ સંબંધો, ખાસ કરીને વ્યૂહાત્મક અને સંરક્ષણ ક્ષેત્રોમાં વધી રહેલાં સંબંધોની નોંધ લીધી હતી. બંને મહાનુભાવોએ ભારત અને અમેરિકા વચ્ચે વિવિધ સહકાર વધારવાની ચર્ચા કરી હતી, જેમાં આતંકવાદનો સામનો અને વિવિધ સ્તરો પર સાથ-સહકાર સામેલ છે. તેમણે વૈશ્વિક શાંતિ અને સમૃદ્ધિ માટે ભારત અને અમેરિકા વચ્ચે ગાઢ સંબંધ એક મહત્ત્વપૂર્ણ પરિબળ તરીકે જળવાઈ રહેશે એવી ખાતરી આપી હતી. પ્રધાનમંત્રીએ દક્ષિણ એશિયા અને ભારત-પ્રશાંત મહાસાગરમાં રાષ્ટ્રપતિ ટ્રમ્પે નિભાવેલી ભૂમિકાની પ્રશંસા કરી હતી તથા કોરિયા મહાદ્વિપને પરમાણુ હથિયારોથી મુક્ત કરવા માટેની તેમની પહેલની સરાહના કરી હતી.
પીએમએ જાણીતા સ્ટોક ઈન્વેસ્ટર રાકેશ ઝુનઝુનવાલાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા સ્ટોક ઈન્વેસ્ટર રાકેશ ઝુનઝુનવાલાના નિધન પર ઘેરા શોકની લાગણી વ્યક્ત કરી છે. એક ટ્વીટમાં પ્રધાનમંત્રીએ કહ્યું; "રાકેશ ઝુનઝુનવાલા અદમ્ય હતા. જીવનથી ભરપૂર, વિનોદી અને સમજદાર, તેઓ આર્થિક જગતમાં અમૂલ્ય યોગદાન છોડી ગયા. તેઓ ભારતની પ્રગતિ માટે પણ ખૂબ જ જુસ્સાદાર હતા. તેમનું નિધન દુઃખદ છે. તેમના પરિવાર અને પ્રશંસકો પ્રત્યે મારી સંવેદનાઓ. ઓમ શાંતિ "
પ્રધાનમંત્રીએ 75 લાખ સૂર્ય નમસ્કાર ચેલેન્જની પ્રશંસા કરી

પ્રધાનમંત્રી શ્રી નરેન્દ્ર મોદીએ તંદુરસ્ત રહેવાના મહત્વ અંગે ભાર મૂક્યો અને 75 લાખ સૂર્ય નમસ્કાર ચેલેન્જની પ્રશંસા કરી. આજે ભારતના દિગ્ગજ એથલેટ્સ સાથે 75 લાખ સૂર્ય નમસ્કાર ચેલેન્જ પર સ્પોર્ટ્સ ઓથોરિટી ઓફ ઈન્ડિયાના ટ્વીટના ઉત્તરમાં પ્રધાનમંત્રીએ ટ્વીટ કર્યુઃ “હાલની વૈશ્વિક મહામારીએ તંદુરસ્ત રહેવા અને રોગ પ્રતિકારક શક્તિને વધારવાના મહત્વ અંગે ફરી એકવાર સમર્થન આપ્યું છે. આ દિશામાં આ એક મહાન પ્રયાસ છે. આ સાથે જ, હું આપ સૌને અપીલ કરૂં છું કે તમામ લોકો કોવિડ-19 સંબંધિત પ્રોટોકોલનું પાલન કરે, માસ્ક પહેરે અને જો રસી લગાવવા માટે યોગ્ય છે તો રસી લે.”
પ્રગતિના માધ્યમથી પ્રધાનમંત્રીએ વાતચીત કરી

પ્રધાનમંત્રી શ્રી નરેન્દ્ર મોદીએ આજે આઈસીટી આધારિત, સક્રિય સુશાસન અને સમયસર અમલીકરણ માટેના મલ્ટી-મોડલ પ્લેટફોર્મ – પ્રગતિના માધ્યમથી દસમો વાર્તાલાપ કર્યો હતો. પ્રધાનમંત્રીએ માર્ગ પરિવહન અને ધોરીમાર્ગના મંત્રાલયને સંબંધિત લોકોની ફરિયાદો અને તકલીફોની સમીક્ષા કરી હતી અને તમામ સંબંધિત અધિકારીઓને આ ફરિયાદો અને મુશ્કેલીઓ ઉકેલવા માટે સૂચના આપી હતી. આજે કરેલી સમીક્ષા દરમિયાન પ્રધાનમંત્રીએ માર્ગ, રેલવે, કોલસા, વીજ અને નવિનીકરણીય ઉર્જા – રીન્યુએબલ એનર્જીનાં ક્ષેત્રે કેટલાક રાજ્યોમાં ફેલાયેલા મહત્ત્વના ઈન્ફ્રાસ્ટ્રક્ચર પ્રોજેક્ટોનાં કામકાજમાં પ્રગતિની વિગતો તપાસી હતી. આ પ્રોજેક્ટોમાં મિઝોરમ, ઉત્તરાખંડ, હિમાચલ પ્રદેશ, ઓડિશા, ઝારખંડ, છત્તીસગઢ, મધ્યપ્રદેશ, મહારાષ્ટ્ર, ચંડીગઢ અને દિલ્હીના પ્રોજેક્ટો સામેલ હતા. ઉત્તરાખંડમાં ચાર ધામ રોડ કનેક્ટિવિટી સુધારવા માટેના પ્રોજેક્ટની સમીક્ષા દરમિયાન પ્રધાનમંત્રીએ બને તેટલી ત્વરાએ કામ પૂરું કરવાની તાકીદ કરી હતી. શ્રી નરેન્દ્ર મોદીએ રેલવે સ્ટેશનોના વ્યાપક રીડેવલપમેન્ટ માટેના પ્રોજેક્ટોની વિગતો મેળવી હતી. તેમણે તમામ મુખ્ય સચિવોને પ્રત્યેક રાજ્યમાં આવા ઓછામાં ઓછા એક રીડેવલપમેન્ટ પ્રોજેક્ટ માટે કાર્યરત બનવા સૂચવ્યું હતું. તેમણે જણાવ્યું હતું કે આવાં રીડેવલપમેન્ટ પામેલા રેલવે સ્ટેશનો નમૂનારૂપ ઈમારત બનશે અને તે આર્થિક પ્રવૃત્તિનાં કેન્દ્રો હશે. પ્રધાનમંત્રીએ નેશનલ ઈન્સ્ટીટ્યુટ ઑફ ફેશન ટેકનોલોજી (એનઆઈએફટીઝ)ના કેમ્પસોના અપગ્રેડેશન માટેની યોજના અને સરકારી સંસ્થાઓ, સીપીએસયુઝ અને ઓર્ડિનન્સ ફેક્ટરીઝમાં ગ્રિડ કનેક્ટેડ સોલર પાવર પ્રોજેક્ટો સ્થાપવા માટેનાં કામકાજની પણ સમીક્ષા કરી હતી. તેમણે તમામ મુખ્ય સચિવોને પોત-પોતાનાં રાજ્યોમાં સોલર પાવર પ્રોજેક્ટોના ઝડપી અમલીકરણ માટે કામ કરવા જણાવ્યું હતું. પ્રધાનમંત્રીએ કાલા અઝર – કાળો તાવ બીમારીને નાબૂદ કરવાના કાર્યક્રમની સમીક્ષા કરી હતી અને આ બીમારીને બને એટલી વહેલી નાબૂદ કરવા તમામ પ્રયાસો કરવા જણાવ્યું હતું. તેમણે મિશન ઈન્દ્રધનુષની સમીક્ષા પણ કરી અને ચોક્કસ સમય મર્યાદામાં તમામ બાળકોને રોગપ્રતિરક્ષા હેઠળ આવરી લેવા વ્યવસ્થિત અને આક્રમક કાર્યયોજનાની જરૂરત પર ભાર મૂક્યો હતો.
કેબિનેટે ભારત અને યુનાઇટેડ આરબ અમીરાત વચ્ચે દરિયાઈ વાહનવ્યવહાર માટેના સંસ્થાગત સહકાર અંગેના એમઓયુ મંજૂર કર્યા

પ્રધાનમંત્રીશ્રી નરેન્દ્ર મોદીની અધ્યક્ષતા હેઠળના કેન્દ્રીય મંત્રીમંડળે ભારત અને યુનાઇટેડ આરબ અમીરાત વચ્ચે દરિયાઈ વાહનવ્યવહાર માટે સંસ્થાગત પારસ્પરિક સહકાર અંગેના સમજૂતી કરારો (એમઓયુ)ને મંજૂરી આપી દીધી છે. પ્રસ્તાવિત એમઓયુ વડે બંદરો ઉપર કચરાના નિકાલ માટે વર્તમાન સુવિધાઓના ઉપયોગના સરળીકરણ માટે જ્યાં પણ શક્ય હોય ત્યાં દરિયાઈ વાહનવ્યવહાર, કસ્ટમ્સનું સરળીકરણ અને અન્ય ઔપચારિકતાને પ્રોત્સાહન આપવા તથા સાહજિક બનાવવા માટેનો માર્ગ ખુલશે. આ એમઓયુ બંને દેશોની શિપિંગ કંપનીઓને સંતુલિત વ્યાપારી પ્રવૃત્તિઓ માટે દ્વિપક્ષીય અને બહુ સ્તરીય વ્યવસ્થાઓના નિર્માણ માટે સક્ષમ બનાવશે.
મંત્રીમંડળે અન્ય પછાત જાતિઓની મધ્યસ્થ યાદીના પેટા-વર્ગીકરણની બાબત તપાસવા  માટે રચવામાં આવેલા પંચની મુદત 31 મે, 2019 સુધી લંબાવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે અન્ય પછાત જાતિઓના પેટા-વર્ગીકરણની બાબત તપાસવા માટે રચાયેલા પંચની 30 નવેમ્બર, 2018ના રોજ પૂરી થઈ રહેલી મુદતને વધુ 6 માસ માટે લંબાવીને તા. 31 મે, 2019 સુધીની કરી. પંચે રાજ્ય સરકારો, રાજ્યના પછાત વર્ગો સાથે સંકળાયેલા કમિશનો, વિવિધ જાતિઓના સંગઠનો અને સામાન્ય જનતા માટે વિસ્તૃત બેઠકો કરી છે અને આ મુદ્દે અન્ય પછાત વર્ગોને ઉચ્ચ શિક્ષણની સંસ્થાઓમાં મળેલા પ્રવેશ અંગેની જ્ઞાતિવાર નોંધણી મેળવી છે. કેન્દ્ર સરકારના વિભાગો અને કેન્દ્ર સરકારના જાહેર ક્ષેત્રના સાહસો, જાહેર ક્ષેત્રની બેંકો અને નાણાંકિય સંસ્થાઓમાં કરાયેલી ભરતીના પણ વિગતવાર આંકડાઓ મેળવ્યા છે. આ બધી માહિતી અને આંકડાઓનું વિશ્લેષણ કરવામાં આવશે. પંચે જણાવ્યું છે કે પેટા-વર્ગીકરણની યાદી અને તેનો અહેવાલ તૈયાર થાય તે પહેલાં રાજ્યો અને તેમના પછાત વર્ગના કમિશનો સાથે ચર્ચાનો એક તબક્કો યોજાય તે જરૂરી છે.
પ્રધાનમંત્રીએ એનસીસી રેલીને સંબોધી

પ્રધાનમંત્રી શ્રી નરેન્દ્ર મોદીએ આજે કહ્યું હતું કે, એનસીસી કેડેટનું જીવન યુનિફોર્મ, પરેડ અને કેમ્પથી વિશેષ છે. તેમણે નવી દિલ્હીમાં એનસીસી રેલીને સંબોધતા ઉમેર્યું હતું કે, એનસીસીનો અનુભવ દેશ માટે મિશન પર હોવાની ભાવના જન્માવે છે. પ્રધાનમંત્રીએ જણાવ્યું હતું કે, એનસીસીનો અનુભવ ભારતની ઝાંખી, તેની તાકાત અને તેની વિવિધતાનો અનુભવ કરાવે છે. તેમણે કહ્યું હતું કે, રાજામહારાજાઓ, શાસકો, સરકારોથી દેશનું નિર્માણ થતું નથી, પણ દેશનું નિર્માણ તેના નાગરિકો, યુવાનો, ખેડૂતો, નિષ્ણાતો, વિજ્ઞાનીઓ, વર્કફોર્સ અને સંતોથી થાય છે. તેમણે કહ્યું હતું કે, એનસીસી કેડેટ ભારતના ભવિષ્યમાં વિશ્વાસની ભાવના જગાવે છે અને આપણી યુવા પેઢીની તાકાત વિશે ગર્વ લાવે છે. પ્રધાનમંત્રીએ સ્વચ્છતા અભિયાનને આગળ વધારવામાં એનસીસીની ભૂમિકાને બિરદાવી હતી. તેમણે ડિજિટલ વ્યવહારો તરફની આગેકૂચ ચાલુ રાખવા પણ અપીલ કરી હતી.
પ્રધાનમંત્રીએ સ્વામી દયાનંદ સરસ્વતીના નિધન પર શોક વ્યક્ત કિર્યો

પ્રધાનમંત્રી શ્રી નેરન્દ્ર મોદીએ સ્વામી દયાનંદ સરસ્વતીના નિધન પર શોક વ્યક્ત કર્યો છે. પ્રધાનમંત્રીએ કહ્યું “સ્વામી દયાનંદ સરસ્વતીજીનું નિધન એક વ્યક્તિગત ક્ષતિ છે, જેની ખોટ ક્યારેય પૂરી શકાય તેમ નથી. હું તેમની આત્માની શાંતિ માટે કામના કરું છું. મારી સંવેદનાઓ એ બધા અગણિત લોકોની સાથે છે, જે સ્વામી દયાનંદ સરસ્વતીજીથી પ્રેરિત છે. સ્વામીજી જ્ઞાન, અધ્યાત્મ અને સેવાના કેન્દ્ર બિંદુ હતા.”
મંત્રીમંડળે ડાબેરી ઉગ્રવાદ પ્રભાવિતક્ષેત્રોમાં મોબાઇલ જોડાણોની જોગવાઈને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે બીજા તબક્કાના પ્રોજેક્ટ માટે 10 રાજ્યોમાં 96 જિલ્લાઓના ડાબેરી ઉગ્રવાદથી પ્રભાવિત (એલડબ્લ્યુઈ) વિસ્તારોમાં ગૃહ મંત્રાલય દ્વારા પસંદ કરાયેલા 4072 ટાવર સ્થળો પર મોબાઇલ સેવા પૂરી પાડવા માટે “સાર્વત્રિક સેવા જવાબદારી ભંડોળ (યુએસઓએફ)” સમર્થિત યોજનાને મંજુરી આપી દીધી છે. આ સમગ્ર પરિયોજનાનો કુલ ખર્ચ 7,330 કરોડ રૂપિયા થશે. આ નેટવર્ક ડાબેરી ઉગ્રવાદથી પ્રભાવિત ક્ષેત્રોમાં તૈનાત કરવામાં આવેલા સુરક્ષા અધિકારીઓ દ્વારા ઉપયોગમાં લેવાશે. આ પ્રોજેક્ટ સંપર્ક વિહોણા ગામડાઓને મદદ પહોંચાડવા માટે પણ મોબાઇલ સેવાઓ પૂરી પાડશે જે એ પ્રદેશોની આર્થિક પ્રવૃત્તિઓમાં સુધારો લાવશે. તે પછાત વિસ્તારોમાં ઈ-ગવર્નન્સની પ્રવૃત્તિઓને પ્રોત્સાહન પૂરું પડશે અને બીજી બાજુ ડાબેરીઉગ્રવાદથી પ્રભાવિત ક્ષેત્રોમાં ડિજિટલ મોબાઈલ કનેક્ટિવિટી ઉપલબ્ધ કરાવશે. 10 રાજ્યોમાં પ્રસ્તાવિત ટાવર સ્થળોની સંખ્યા નીચે મુજબ છે: ક્રમ રાજ્ય જિલ્લા ટાવર સ્થળોની સંખ્યા 1 આંધ્ર પ્રદેશ 8 429 2 બિહાર 8 412 3 છત્તીસગઢ 16 1028 4 ઝારખંડ 21 1054 5 મધ્ય પ્રદેશ 1 26 6 મહારાષ્ટ્ર 2 136 7 ઓડિશા 18 483 8 તેલંગાણા 14 118 9 ઉત્તરપ્રદેશ 3 179 10 પશ્ચિમ બંગાળ 5 207 કુલ 10 રાજ્યો 96 4072 પૂર્વભૂમિકા: અ) એલડબ્લ્યુઈ પ્રોજેક્ટ – પ્રથમ તબક્કો એલડબ્લ્યુઈ વિસ્તારોમાં 4080.78 કરોડ રૂપિયાના કુલ ખર્ચે મંજુર થયેલ 2જી ટેકનોલોજીની સહાયતાથી મોબાઇલ સેવાઓ પૂરી પાડવા માટેના એલડબ્લ્યુઈ પ્રથમ તબક્કાનો પ્રોજેક્ટ પૂર્ણ થવાના આરે છે. આજની તારીખમાં કુલ 2355 સાઈટમાંથી 2335 સાઈટ કાર્યાન્વિત થઇ ગઇ છે. બ) એલડબ્લ્યુઈ પ્રોજેક્ટ – બીજો તબક્કો ગૃહમંત્રાલયે સંલગ્ન રાજ્યોની સાથે વાતચીત કરીને 10 રાજ્યોના 96 જિલ્લાઓમાં તૈનાત કરવામાં આવેલા સુરક્ષા જવાનોની દુરસંચારની જરૂરિયાત પૂરી પાડવા માટે 4072 ટાવર સ્થળો પસંદ કર્યા છે અને 27મી ઓક્ટોબર 2017ના રોજ તે અંગેની માહિતી ડીઓટીને આપી દીધી છે. બીજા તબક્કાના પ્રોજેક્ટમાં પ્રસ્તાવિત ટેકનોલોજીને હિતધારકોની જરૂરિયાત અનુસાર અપગ્રેડ કરવામાં આવી છે.હવેથી મોબાઇલ કનેક્ટિવિટી માટે આ પ્રોજેક્ટમાં 2જી અને 4જી ટેકનોલોજીઆપવામાં આવી છે.
પ્રધાનમંત્રી શ્રી નરેન્દ્ર મોદીએ દિગ્ગજ અભિનેતા ઋષિ કપૂરના નિધન અંગે ઘેરા શોકની લગાણી વ્યક્ત કરી

પ્રધાનમંત્રી શ્રી નરેન્દ્ર મોદીએ દિગ્ગજ અભિનેતા ઋષિ કપૂરના નિધન પર ઘેરા શોકની લાગણી વ્યક્ત કરી હતી. પ્રધાનમંત્રીએ જણાવ્યું હતું કે, “બહુ પ્રતિભાશાળી, પ્રેમાળ અને ખુશ મિજાજી… ઋષિ કપૂરજી નું આવું વ્યક્તિત્વ હતું. તેઓ ટેલેન્ટનું પાવર હાઉસ હતા. હું તેમની સાથે થયેલી વાતચીતને હંમેશા યાદ રાખીશ, ત્યાં સુધી કે સોશિયલ મીડિયા પર થયેલી વાતચીત ને પણ યાદ રાખીશ. તેઓ ફિલ્મો અને ભારતની પ્રગતિ વિશે ખૂબ જ આશાવાદી હતા. હું તેમના નિધનથી વ્યથિત છુ. તેમના પરિવાર અને પ્રશંસકો પ્રત્યે સંવેદના વ્યક્ત કરું છું. ઓમ શાંતિ.”
પ્રધાનમંત્રી આવતીકાલે બિહારમાં બરૌનીની મુલાકાતે

પ્રધાનમંત્રી શ્રી નરેન્દ્ર મોદી આવતીકાલે તા. 17 ફેબ્રુઆરીના રોજ બિહારની મુલાકાત લેશે. સૌપ્રથમ તેઓ બરૌની આવશે અને ત્યાં બિહાર માટે અનેકેવિધ યોજનાઓનો શુભારંભ કરશે. આ યોજનાઓથી પટના શહેર અને તેની નજીકમાં આવેલા વિસ્તારોની કનેક્ટિવીટીમાં વધારો થશે. આ યોજનાઓથી શહેરમાં અને આ ક્ષેત્રમાં ઊર્જાની ઉપલબ્ધિમાં નોંધપાત્ર ઉમેરો થશે. આ યોજનાઓથી ખાતરના ઉત્પાદનને પણ વેગ મળશે અને બિહારમાં તબીબી તથા સ્વચ્છતાની સુવિધાઓમાં પણ નોંધપાત્ર વધારો થશે. પરિયોજનાઓની ક્ષેત્ર વિગતો નીચે મુજબ છેઃ શહેરી વિકાસ અને સ્વચ્છતા પ્રધાનમંત્રી પટણા મેટ્રો રેલવે પ્રોજેકટનો શિલાન્યાસ કરશે. તેનાથી પરિવહનની કનેક્ટિવિટીને ગતિ મળશે અને પટના તથા નજીકના વિસ્તારોના લોકોનું જીવન સરળ બનશે. પટના ખાતે પ્રધાનમંત્રી રિવરફ્રન્ટ વિકાસ યોજનાના પ્રથમ તબક્કાનો પ્રારંભ કરશે. 95.54 કિ.મી.ના વિસ્તારને આવરી લેતા કરમાલીચક સુએઝ નેટવર્કનો શિલાન્યાસ કરશે. બરા, સુલતાન ગંજ અને નૌગાચીયામાં સ્યુએજ ટ્રીટમેન્ટ પ્લાન્ટનો પ્રધાનમંત્રીના હસ્તે શુભારંભ કરવામાં આવશે અને વિવિધ 22 સ્થળોએ અમૃત યોજનાઓનો શિલાન્યાસ કરવામાં આવશે. રેલવે પ્રધાનમંત્રી આ ક્ષેત્રોમાં રેલવે લાઈનના વીજળીકરણનું ઉદઘાટન કરશે: • બરૌની- કુમેદપુર • મુઝફ્ફરનગર- રકસોલ • ફટુહા-ઈસ્લામપુર • બિહારશરીફ -ડાનિયાવાન આ પ્રસંગે રાંચી-પટના એસી સાપ્તાહિક એક્સપ્રેસનું પણ ઉદઘાટન કરવામાં આવશે. ઓઈલ અને ગેસ પ્રધાનમંત્રી મોદી ફુલપુરથી પટનાના જગદીશપુર-વારાણસી નેચરલ ગેસ પાઈપલાઈન પટ્ટાનું ઉદઘાટન કરશે. તેઓ પટના સિટી ગેસ વિતરણ પ્રોજેક્ટનો પણ પ્રારંભ કરશે. બરૌની રિફાઈનરી વિસ્તરણ યોજનાની 9
પ્રધાનમંત્રીએ સંસ્કૃત અને હિન્દીના વિદ્વાન ડૉ. રમાકાંત શુક્લાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સંસ્કૃત અને હિન્દીના વિદ્વાન ડૉ. રમાકાંત શુક્લાના નિધન પર ઊંડા શોકની લાગણી વ્યક્ત કરી છે. પ્રધાનમંત્રીએ ટ્વીટ કર્યું; “સંસ્કૃત અને હિન્દી સાહિત્ય જગતમાં અમૂલ્ય યોગદાન આપનારા ડો. રમાકાંત શુક્લજીના દેહાવસાનથી અત્યંત દુઃખ થયું છે. શોકની આ ક્ષણે તેમના પરિજનો અને પ્રશંસકો પ્રત્યે મારી ઊંડી સંવેદનાઓ. ઓમ શાંતિ!”
પ્રધાનમંત્રીએ બુલબુલ વાવાઝોડાને લીધે સર્જાયેલી સ્થિતિની સમીક્ષા કરી

પ્રધાનમંત્રી શ્રી નરેન્દ્ર મોદીએ પૂર્વીય ભારતમાં વાવાઝોડું અને ભારે વરસાદની પરિસ્થિતિની સમીક્ષા કરી હતી. એમણે બુલબુલ વાવાઝોડાને કારણે સર્જાયેલી સ્થિતિ અંગે પશ્ચિમ બંગાળનાં મુખ્યમંત્રી સુશ્રી મમતા બેનરજી સાથે વાત પણ કરી હતી અને કેન્દ્ર સરકાર તરફથી તમામ શક્ય મદદની ખાતરી આપી હતી.
પ્રધાનમંત્રીએ પશ્ચિમ બંગાળના નાદિયા જિલ્લામાં માર્ગ અકસ્માતમાં જીવ ગુમાવનારાઓ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના નાદિયા જિલ્લામાં માર્ગ અકસ્માતમાં મૃત્યુ પામેલા લોકો માટે શોક વ્યક્ત કર્યો હતો. પ્રધાનમંત્રીએ એક ટ્વીટમાં કહ્યું; “પશ્ચિમ બંગાળના નાદિયા જિલ્લામાં માર્ગ અકસ્માતમાં લોકોના મૃત્યુ થવાથી અત્યંત દુઃખ થયું છે. મારી સંવેદનાઓ શોકગ્રસ્ત પરિવારો સાથે છે. ઘાયલો ઝડપથી સ્વસ્થ થાય એવી પ્રાર્થના.”
કોરિયાના પ્રમુખ કાર્યકારી અધિકારીઓએ (સીઈઓ) પ્રધાનમંત્રી સાથે મુલાકાત કરી

કોરિયા ગણરાજ્યના પ્રમુખ કાર્યકારી અધિકારીઓએ (સીઈઓ) પ્રધાનમંત્રી શ્રી નરેન્દ્ર મોદી સાથે મુલાકાત કરી. આ અધિકારી હમણાં ભારત-કોરિયા વ્યાપાર સંમેલનમાં સામેલ થવા માટે નવી દિલ્હીમાં છે. અધિકારીઓએ બંને દેશોની વચ્ચે વ્યવસાયિક સહયોગ વધારવાની સંભાવનાઓ પર ચર્ચા કરી. પ્રધાનમંત્રીએ કોરિયાઈ ઉદ્યોગની નૈતિકતા અને વ્યવસાયિકતાની પ્રશંસા કરી, જેના કારણે કોરિયાઈ બ્રાન્ડ ભારતમાં લોકપ્રિય બની. પ્રધાનમંત્રીએ કોરિયાઈ કંપનીઓને ભારત અને ‘મેક ઈન ઈન્ડિયા’માં રોકાણ વધારવા કહ્યું. તેમણે સૂચન કર્યું કે પ્રમુખ કોરિયાઈ કંપનીઓ કોરિયામાં રોકાણની જેમ જ ભારતના કોઈ ક્ષેત્રમાં સમૂહ તરીકે રોકાણ કરવાની યોજના બનાઈ શકે છે.
પ્રધાનમંત્રીએ રાણી વેલુ નાચિયારને તેમની જન્મજયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ રાણી વેલુ નાચિયારને તેમની જન્મજયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; “હિંમતવાન રાણી વેલુ નાચિયારને તેમની જન્મજયંતી પર શ્રદ્ધાંજલિ. તેઓ તેમના લોકો માટે ન્યાય સુનિશ્ચિત કરવામાં મોખરે હતાં. તેમણે સંસ્થાનવાદનો ઉગ્ર વિરોધ કર્યો અને સમાજના કલ્યાણ માટે પણ કામ કર્યું. તેમની બહાદુરી આવનારી પેઢીઓને પ્રેરિત કરતી રહેશે.”
એમઆઇટીના અધ્યક્ષ ડો. રફેલ રીફે પ્રધાનમંત્રી સાથે મુલાકાત કરી

મેસાચુસેટ્સ ઇન્સ્ટીટ્યુટ ઓફ ટેક્નોલોજી (એમઆઇટી), બોસ્ટનના અધ્યક્ષ ડો રફેલ રીફે આજે પ્રધાનમંત્રી શ્રીનરેન્દ્ર મોદી સાથે મુલાકાત કરી હતી. તેમણે એમઆઇટી દ્વારા શિક્ષા, સ્વાસ્થ્ય, જળ અને નવાચારના ક્ષેત્રો માટે કરવામાં આવી રહેલા કાર્યોથી પ્રધાનમંત્રીને માહિતગાર કર્યા હતા. ડો. રીફે પ્રધાનમંત્રીને એમઆઇટીની મુલાકાત કરવાનો તથા વિદ્યાર્થીઓ અને શિક્ષકો સાથે વાતચીત કરવા માટે આમંત્રિત કર્યા હતા. પ્રધાનમંત્રીએ ડો. રીફ સાથે કૌશલ ભારત, ડિઝિટલ ઇન્ડિયા અને સ્ટાર્ટ અપ ઇન્ડિયા જેવા ફ્લેગશિપ કાર્યક્રમોમાં એમઆઇટીની વિશેષજ્ઞતાની ઉપયોગિતાની સંભાવનાની માહિતી મેળવવા જણાવ્યુ હતું. પ્રધાનમંત્રીએ તેમને એમઆઇટીની વરિષ્ઠ કે સેવાનિવૃત્ત સમિતિ દ્વારા ભારતીય વિશ્વવિદ્યાલયમાં અમુક મહિના સુધી ભણાવવા માટે ભારતનો પ્રવાસ કરવાનું સૂચન આપ્યું હતું. ડો. રીફે આ સૂચનની પ્રશંસા કરી હતી તથા આ સંબંધમાં પોતાની સહાયતાનો પણ પ્રસ્તાવ આપ્યો હતો. શ્રી રતન ટાટા પણ આ પ્રસંગે ઉપસ્થિત રહ્યા હતા.
પ્રધાનમંત્રીએ નવી દિલ્હીમાં નવા એએસઆઇ મુખ્યાલયનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે (12-07-2018) નવી દિલ્હીના તિલક માર્ગ ખાતે ભારતના પુરાતત્વીય સર્વેક્ષણ (એએસઆઈ)ના નવા મુખ્યાલયની ઈમારત ‘ધરોહર ભવન’નું ઉદઘાટન કર્યું. આ પ્રસંગે બોલતા પ્રધાનમંત્રીએ જણાવ્યું કે ભારતના પુરાતત્વીય સર્વેક્ષણેમાં છેલ્લા 150 વર્ષથી વધુ સમયગાળામાં નોંધપાત્ર કાર્ય કર્યું છે. પ્રધાનમંત્રીએ આપણા ઈતિહાસ પર અને આપણા સમૃદ્ધ પુરાતત્વીય વારસા પર ગર્વ લેવાના મહત્વ પર ભાર મૂક્યો હતો. તેમણે કહ્યું કે, લોકોએ સ્થાનિક ઈતિહાસ અને તેમના નગરો, શહેરો અને પ્રદેશોના પુરાતત્વ વિશે જાણવામાં ઉત્સાહ દર્શાવવો જોઈએ. તેમણે જણાવ્યું કે સ્થાનિક પુરાતત્વના પાઠ શાળાના અભ્યાસક્રમનો ભાગ બની શકે છે. આ સંદર્ભમાં તેમણે પ્રશિક્ષિત સ્થાનિક પ્રવાસી માર્ગદર્શકના મહત્વનો પણ ઉલ્લેખ કર્યો, જે તેમના વિસ્તારના ઈતિહાસ અને વારસાથી પરિચિત હોય છે. તેમણે જણાવ્યું કે પુરાતત્વશાસ્ત્રીઓ દ્વારા લાંબા સમયના પ્રયાસો બાદ કરાયેલી દરેક શોધ પાછળ તેની પોતાની વાર્તા છે. આ સંદર્ભમાં તેમણે યાદ અપાવ્યું કે કેવી રીતે થોડા વર્ષો પહેલા તેઓ અને ત્યારના ફ્રેન્ચ રાષ્ટ્રપતિ, ભારત-ફ્રેચ ટીમ દ્વારા કરાયેલ પુરાતત્વીય શોધની પ્રથમ ઝાંખી લેવા માટે ચંદીગઢની યાત્રા પર ગયા હતા. પ્રધાનમંત્રીએ વધુમાં જણાવ્યુ કે ભારતે ગૌરવ અને આત્મવિશ્વાસ સાથે વિશ્વને તેના મહાન વારસાને દર્શાવવો જોઈએ. એ.એસ.આઈ.નું નવું મુખ્યાલય અદ્યતન સુવિધાઓથી સજ્જ કરવામાં આવ્યું છે, જેમાં કાર્યક્ષમ ઉર્જા વ્યવસ્થા અને વરસાદી પાણીના સંગ્રહનો સમાવેશ થાય છે. તેમાં આશરે 1.5 લાખ પુસ્તકો અને સામયિકોના સંગ્રહ સાથેની સેન્ટ્રલ આર્કિયોલોજિકલ લાયબ્રેરીનો પણ સમાવેશ કરવામાં આવ્યો છે.
સીબીએસઈએ ધોરણ 12ના પરિણામ જાહેર કર્યા પછી પ્રધાનમંત્રીએ વિદ્યાર્થીઓને અભિનંદન આપ્યા

સીબીએસઈ દ્વારા ધોરણ-12ના પરિણામ જાહેર થયા બાદ પ્રધાનમંત્રી શ્રી નરેન્દ્ર મોદીએ વિદ્યાર્થીઓને અભિનંદન પાઠવ્યા છે. ટ્વીટ્સની શ્રેણીમાં, પ્રધાનમંત્રીએ કહ્યું: “
પ્રધાનમંત્રીએ આસામની બોટ દુર્ઘટના અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આસામની બોટ દુર્ઘટના અંગે શોક વ્યક્ત કર્યો હતો. તેમણે કહ્યું કે મુસાફરોને બચાવવાના તમામ પ્રયાસો કરવામાં આવી રહ્યા છે. પ્રધાનમંત્રીએ એક ટ્વીટમાં કહ્યું; “આસામની બોટ દુર્ઘટનાથી દુઃખી છું. મુસાફરોને બચાવવાના તમામ પ્રયાસો કરવામાં આવી રહ્યા છે. હું દરેકની સુરક્ષા અને ક્ષેમકુશળ માટે પ્રાર્થના કરૂં છું.”